Nordjylland har gennem de seneste tre måneder oplevet en stigning i antallet af røverier - hvis man smider kassedyk oveni, når man op på 27 butikssager.

Når det drejer sig om røverier og særligt farlige røverier mod forretninger og tankstationer, samt kassedyk, så har der været en stigning i Nordjylland fra 5 i august måned til 16 i oktober måned. Det viser tal, som Nordjyllands Politi har trukket ud af databasen for TV2/Nord. I august var der 5 sager, i september 6 sager, mens antallet af sager i oktober altså er steget til 16. Kun tre kommuner er i det seneste kvartal sluppet for besøg af røverne, nemlig Rebild, Mariagerfjord og Læsø Kommuner.